До Кмета

на Община

гр. Тополовград

До Председателя

на ОС – гр. Тополовград

**ОТЧЕТЕН ДОКЛАД**

НА НЧ „САКАР 1928“ – С. ХЛЯБОВО, ОБЩ. ТОПОЛОВГРАД

ЗА ПЕРИОДА 01. 01. 2021 г. – 31. 12. 2021 г.

Десетилетия читалищата са издържали повратностите на времето, създавани са в условия на мизерия, робство и са функционирали независимо при какви обществени политически строеве, показва, че те са авторитетни и стабилни институции и са необходими на обществото.

Читалището е място, в което влизат от най-малките до най-възрастните. Именно тук в читалището, широк кръг хора свободно общуват с различни изкуства и се занимават с творчество. В това число и нашето читалище работи за организиране на различни мероприятия.

С този доклад, НЧ „Сакар 1928”, с. Хлябово отчита изпълнението на дейностите по Годишната програма за развитие на читалищната дейност през 2020 година, с цел постигане на максимална публичност, прозрачност и открит диалог с дейците на читалището при постигане на основните цели на нашето сдружение с нестопанска цел в обществена полза, а именно:

1. Развитие и обогатяване на културния живот, социалната и образователната дейност в с. Хлябово;

2. Запазване на обичаите и традициите на родния край;

3. Възпитаване и утвърждаване на националното самосъзнание;

4. Осигуряване на достъп до информация;

През изтеклия период сегашното Настоятелство в състав: Детелина Колева – Председател и членове Янко Младенов и Йордан Динчев и Проверителна комисия в състав Недялка Николова, Мария Петкова и Марияна Павлова организираха и следяха за изпълнението на мероприятията, залегнали в плана за дейността на читалището.

**БИБЛИОТЕЧЕН ФОНД**

През отчетния период продължи библиотечно-библиографското и информационно обслужване на потребителите.

Към библиотечния фонд са проявили интерес 48 читатели (ученици и население) като за дома са взети 777 книги, в читалня – 819. Използваната литература е 995 книги. Библиотечният фонд е стар, не разполага с ценна литература. Няма закупени нови книги.

Библиотечните документи са инвентаризирани и заведени в Книгата за движение на библиотечния фонд.

Библиотеката при читалището е място за социални контакти, учене и забавление. Традиционно библиотеката е в основата на дейността, развиваща се в читалището. Тя е институцията, която съсредоточава в себе си усилията за събирането и организирането на информация с местно значение и осигуряването на широк, равен и демократичен достъп до нея. Подходящо съдействие на всички, които прекрачат прага на НЧ „Сакар 1928“, оказва Секретарят на читалището Дафинка Димитрова.

Читалището кандидатства по програма „Българските библиотеки – съвременни центрове на четене и информираност“, но не бяхме одобрени.

**ДЕЙНОСТИ, РЕАЛИЗИРАНИ ПРЕЗ ОТЧЕТНИЯ ПЕРИОД**

1. Организиране на чествания за Бабин ден, 3-ти март – Национален празник, 8-ми март – Ден на жената, Лазаруване, Великден, 28-ми август – Св. Богородица. При всички изяви участие взеха Групата за пролетни песни и игри и Младежка коледарска група в съответствие с празника;
2. Организиране на витрини и изложби по случай обесването на Васил Левски, Деня на народните будители, баба Марта и др.;
3. Участие на младежката коледарска група на Коледа из селото;
4. Занимания с децата от малцинствените групи;
5. Помощ на възрастни хора по време на Covid-пандемията.

Много е трудно организирането и поддържането на фолклорните групи към читалището, понеже с всяка изминала година младите хора в селото намаляват – отиват да учат и работят в градовете, изселват се семайства. Селото се „топи“. Въпреки това се стараем да запазим традициите и фолклора в с. Хлябово.

**МАТЕРИАЛНА БАЗА**

Помещението, предоставено на читалище „Сакар 1928” от община Тополовград, е 92 м2, която се поддържа изключително трудно.

Поради липса на подходяща зала, читалището провежда много свои мероприятия в т.нар. клуб.

Зала за репетиция е необходима и на младежките групи за автентичен фолклор.

Надяваме се чрез проекти или спонсорство да успеем да подобрим не само техническото оборудване, но и да осигурим нов реквизит за групите за автентичен фолклор, както и да обогатим с допълнителни прояви културния календар на нашето читалище.

**ИЗРАЗХОДВАНИ СРЕДСТВА ЗА ОТЧЕТНИЯ ПЕРИОД:**

- от бюджет 2021 г. – 11045,50 лв., от които 200 лв. за веществена издръжка.

Видно е, че средствата, които получаваме, са недостатъчни за развитието на дейностите на читалището. Въпреки това читалищните деятели не са спрели да работят, стремейки се да запазят традициите и обичаите на с. Хлябово, в областта на културата, честванията на календарните и исторически празници според финансите, с които разполагаме.

Уважаеми дами и господа, читалищното дело е един постоянен много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Читалищата в България и днес продължават дейността си, изправени пред трудности и предизвикателства за своето развитие и оцеляване.

Измина една година от установяването на първите случаи със съмнения за коронавирус в България. Само преди година, абсолютно никой нямаше да повярва на тази реалност. Голяма част от заложените в програмата дейности не се осъществиха, спазвайки наложените правила по време на пандемия.

Ние, деятелите на НЧ „Сакар-1928“, ще продължим да полагаме максимални усилия, за да запазим постигнатото, ще творим и обогатяваме дейността си, ще постигаме нови успехи и ще работим за утвърждаването на читалището като важен културен и информационен институт за хората на с. Хлябово. За да го постигнем, разчитаме на вашата подкрепа, на активността и позитивното съдействие на хлябовци.

Уважаеми дами и господа, читалищното дело е един постоянен много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Читалищата в България и днес продължават дейността си, изправени пред трудности и предизвикателства за своето развитие и оцеляване.

Ние, деятелите на НЧ „Сакар-1928“ ще продължим да полагаме максимални усилия, за да запазим постигнатото, ще творим и обогатяваме дейността си, ще постигаме нови успехи и ще работим за утвърждаването на читалището като важен културен и информационен институт за хората на с. Хлябово. За да го постигнем, разчитаме на вашата подкрепа, на активността и позитивното съдействие на хлябовци.



|  |  |
| --- | --- |
|  |  |

поименен състав на:

**НАСТОЯТЕЛСТВО**

1. инж. Детелина Димитрова Колева – Председател
2. Янко Богданов Младенов – член
3. Йордан Петров Динчев

**ПРОВЕРИТЕЛНА КОМИСИЯ**

1. Мария Борисова Петкова
2. Марияна Желязкова Павлова
3. Недялка Николова Динчева